 हम क्रोध में होते हैं तो मन स्थिर हो जाता है । इसीलिए क्रोधी मनुष्य को ऐसा आभास होता है कि उसकी शक्ति कई गुणा बढ़ गयी है । वास्तव में क्रोध में स्थिर मन एकाग्र हो जाता है और एकाग्रता से शक्ति उत्पन्न होती है । अच्छे और बुरे हृदय में शक्ति का स्रोत एक ही है ,परन्तु हृदय- हृदय में अंतर है । यदि हृदय शुद्ध है तो शक्ति अमृत का कार्य करेगी और हृदय शुद्ध है तो वही शक्ति विष बन जायेगी । मेरी कामना है कापालिक की तुम्हारी विषाक्त शक्तियाँ अमृत बन जाएँ । इससे तुम्हारा भी कल्याण होगा और जगत का भी । ' गद्गद् हृदय से उठकर टंका खड़ा हो गया- आपके आदेश का इसी क्षण से पालन होगा स्वामी ! अब यह टंका कापालिक आपकी ही सेवा में रत होकर जगत के कल्याणार्थ ही कार्य करेगा । मैं मूढ़ ... अज्ञानी अपनी तुच्छ सिद्धियों के अहंकार मद में चूर था ... मुझे क्षमा करें ! मैं आज और इसी क्षण से आपका दास बन गया स्वामी ... ! मुझे आज्ञा दें ... ! आपकी प्रसन्नता के लिए मैं क्या करूँ ? ' मंद - मंद मुस्कराते हुए दयाल ने कहा- ' अपने आराध्य की • प्रसन्नता के लिए तुमने आज तक जो भी उचित अथवा अनुचित किया , सम्पूर्ण समर्पित भाव से किया । क्षमा अथवा पुरस्कार .... जो देना होगा तुम्हें वही देगा कापालिक ! ... और मैं तुम्हें स्वामी नहीं , मित्र भाव से स्वीकारूँगा । तुम्हें स्वीकार हो तो आओ ... ! ' कहकर दयाल ने अपनी दोनों बांहें फैला दीं । पाषाण में भी जल होता है , नहीं तो टंका की आँखें कैसे भर । आई ? विह्वल कापालिक लिपट गया अपने स्वामी से हर्षातिरेक में वादकों की हथेलियाँ बरबस मृदंग पर जा पहुँची और प्रेक्षागृह के नर - नारी हर्ष में कोलाहल करने लगे । करतल ध्वनि से समस्त वातावरण गूंज उठा । कुँवर के आलिंगन से मुक्त होकर कापालिक ने अपना । मुण्डमाल उतार कुँवर को समर्पित कर कहा- मेरी समस्त सिद्धियां आपको समर्पित हैं स्वामी ! कृपाकर इसे ग्रहण कर मुझे अनुगृहीत करने की कृपा करें । आपके ग्रहण करते ही यह मुण्डमाला स्थूल नेत्रों से अदृश्य होकर सूक्ष्म रूप में सदा आपके साथ रहेगी । इसे ग्रहण करें स्वामी ... ! " आश्चर्य से सभी की आँखें फैल गयीं । कुँवर ने ज्यों ही अपने वक्षस्थल पर कापालिक का मुण्डमाल ग्रहण किया ... भक्क की ध्वनि हुई और वह तत्काल अदृश्य हो गयी । ' अब मुझे आज्ञा दें तो मैं देवी भुवनमोहिनी सहित समस्त । उपस्थित जन से क्षमा याचना करना चाहता हूँ । ' कापालिक ने कर जोड़कर कहा । कुँवर के अधरों पर स्नेहिल मुस्कान खेलने लगी । उसकी मूक सहमति पर हँसती हुई भुवनमोहनी ने आगे आकर कहा ' इसकी अब कोई आवश्यकता शेष नहीं टंका । इस मनमोहन ने तुम्हारे सम्पूर्ण व्यक्तित्व को परिवर्तित कर स्थिति ही बदल दी है । सकारात्मक स्वरूप ग्रहण करते ही तुम्हारी समस्त शक्तियां स्वयमेव द्विगुणित हो जाएँगी ... विश्वास करो ... ! ' ' आपका आभारी हूँ देवी ... ! इस अहंकारी कापालिक ने आपके भी गुप्त स्वरूप को आज ही पहचाना है । आप महान् हैं देवी ... ! मुझे क